Waaroor gaan dit: Mamma Mia! Here We Go Again is 'n Amerikaans-Brits-Sweedse romantiese, musikale komedie geskryf deur Ol Parker. Dit volg op die 2008-fliek Mamma Mia!, wat gebaseer is op ’n musiekblyspel van dieselfde naam. 'n Nuwe dag breek aan op die sonnige Kalokairi, en Sophie, wat nou die Griekse villa bestuur, begroet Tanya en Rosie met die nuus dat sy swanger is. Sophie betwyfel of sy dit op haar eie sal kan doen ná haar ma se dood. Tanya en Rosie stel Sophie gerus, met Sam, Bill, en Harry se hulp. Hulle begin die voormalige ma vertel hoe haar ma, Donna, alles in haar lewe alleen aangepak het, hoewel sy minderjarig en swanger was, sonder 'n ma om haar te lei. Sy het die wêreld se eerste power girl band bestuur, asook die Griekse villa wat binnekort die plek sou wees waar sy en haar dogter ‘n lewe sou bou.
Waaroor gaan dit: 'n Negejarige outistiese seun word dood in die bad gevind. Sy ma, Ingrid, wat haar lewe daaraan gewy het om hom te versorg en hom baie liefgehad het, word vir moord ondersoek. Die film is gebaseer op die Annelie Botes-roman, Raaiselkind, waar die stryd wat outisme in ’n gesin veroorsaak, aan die lig gebring word.
Waaroor gaan dit: Wim en Kevin droom al jare lank daarvan om eendag hul eie koffiewinkel te hê, maar terwyl hulle wag vir daai droom om waar te word, werk hulle vir eers by ‘n wassery. Daagliks is dinge vervelig, maar wanneer die son sak, dans hulle in hul kliënte se klere. Tydens 'n partytjie ontdek hulle 'n afgekapte vinger in 'n kliënt se baadjie. Die eienaar van die vinger, sy seuns en 'n meedoënlose verraaier is warm op Wim en Kevin se spoor.
Waaroor gaan dit: Ná die dood van sy pa kom T'Challa terug na die Afrika-nasie Wakanda om sy regmatige plek as koning in te neem. Wanneer 'n reusevyand skielik verskyn, word T'Challa se staal as koning - en as Black Panther - getoets wanneer hy by 'n konflik betrek word wat die lot van Wakanda en die hele wêreld bedreig. Gekonfronteer met verraad en gevaar, moet die jong koning sy bondgenote bymekaarmaak en die volle krag van Black Panther gebruik om sy vyande te verslaan en om die veiligheid van sy mense te verseker.
Waaroor gaan dit: Tully is 'n Amerikaanse komedie-drama met Jason Reitman as regisseur. Dis geskryf deur Diablo Cody. Marlo, getroud met twee kinders en ‘n derde een op pad, stel 'n oppasser aan. Sy is 'n pragtige, vrygewige kollegemeisie, wat die vrou help om meer te doen as om net tyd en energie te vind. Sy verander haar lewe op die mees onverwagse maniere.